এলপিজি সিলিন্ডার ব্য়বহারের ক্ষেত্রে এই নিয়মগুলো মেনে চলছেন তো! নাহলে হতে পারে বড় ঘটনা

ওয়েব ডেস্ক: শীতকালে রান্নার গ্যাস ব্য়বহারের ক্ষেত্রে বেশকিছু নিয়ম মেনে চলা উচিৎ। নয়ত ভয়াবহ দুর্ঘটনা ঘটে যেতে পারে। কারণ, আপনার ঘরে ব্যবহৃত এলপিজি সিলিন্ডারের রক্ষণাবেক্ষণ এই সময় খুবই গুরুত্বপূর্ণ। এলপিজি সিলিন্ডারের সামান্যতম অবহেলাও বড় দুর্ঘটনাও ঘটাতে পারে। সেই কারণে, বিশেষ করে শীতাকালের সময় খুব সাবধান থাকুন এলপিজি গ্যাসের থেকে।

অনেক সময়ই রান্নার গ্যাসের তীব্র গন্ধ নাকে এলেও অনেকেই সতর্ক হতে পারেননা। অনেকে বুঝতেও পারেননা, সেক্ষেত্রে কী করা উচিত, প্রথমেই বলে রাখা প্রয়োজন, এলপিজি সিলিন্ডারে ইথাইল মারক্যাপ্টান যোগ করা হয় যাতে লিকেজ হলে এর গন্ধ তাৎক্ষণিকভাবে সনাক্ত করা যায়। যদি আপনার ঘর থেকে পচা ডিম বা রসুনের মতো গন্ধ বের হতে শুরু করে, তাহলে এটি গ্যাস লিকেজ নির্দেশ করে। এই ক্ষেত্রে অবিলম্বে বার্নার ও রেগুলেটরের সব নব বন্ধ করে দিন। অনেকেই এই সময়ে আতঙ্কিত হন, তাই আতঙ্কিত না হয়ে আপনার ঘরের সমস্ত জানালা বা দরজা খুলে দিন যাতে গ্যাস বেরিয়ে যেতে পারে।

আরও পড়ুন: আধার কার্ডে মোবাইল নম্বর পরিবর্তনে আর লাগবে না কাগজ, কীভাবে করবেন! জেনে নিন ধাপগুলি

যদি গ্যাসের গন্ধ অব্যহত থাকে, তাহলে রেগুলেটর খুলে অন্য একটি ক্যাপ লাগিয়ে দেওয়া উচিত তৎক্ষনাৎ। যদি সিলিন্ডারটি দীর্ঘ সময় ধরে ব্যবহার না করা হয়, তাহলে রেগুলেটরটি খুলে ফেলুন। তার উপর ক্যাপ লাগান ও এটি একটি শুকনো জায়গায় রেখে দিন।এছাড়াও, শিশুদের নাগালের বাইরে রাখুন সিলিন্ডার।